Mayen Adetiba

Mayen Adetiba (tí a bí ní ọdún 1954) tí ń ṣe ọmọ orílẹ̀-èdè Nàìjíríà jẹ́ òṣèré tí ó wá padà di ògbóǹkarìgì onímọ̀ ẹ̀rọ.

 Ìgbésí ayé rẹ̀ 
A bí Adebita ni ọdún 1954 sí orílẹ̀-èdè Nàìjíríà. Iṣẹ́ tó ní ṣe pẹ̀lú ṣíṣàkọ́ọ́lẹ̀ owó ni ó fẹ́ kọ́kọ́ ṣe àmọ́ ó padà nífẹ̀ẹ́ sí iṣẹ́ ìmò ẹ̀rọ.
Ó fẹ́ Délé Adetiba, wọ́n sì bí ọmọ mẹ́ta, Kemi Adetiba jẹ́ ọ̀kan lára àwọn ọmọ wọn tí wọ́n bí sí ìpínlẹ̀ Èkó ní ọdún 1980.

 Iṣẹ́ rẹ̀ 
Adetiba ti fìgbà kan jẹ́ òṣèré ní orílẹ̀-èdè Nàìjíríà. Ó ṣiṣẹ́ lórí The Bar Beach Show, ó sì ṣe ìyàwó Lákúnlé Òjó nínú eré Village Headmaster. Ó kópa nínú fíìmù  Kongi Harvest tí ó jáde ní ọdún 1980.

A yàn-án gẹ́gẹ́ bí Ààrẹ Association of Consulting Engineers of Nigeria, ó sì jẹ́ ìgbà kejì Ààrẹ ti Nigerian Society of Engineers nígbà mẹ́ta ọ̀tọ̀ọ̀tọ̀. Òun ni obìnrin àkọ́kọ́ tí wọ́n fi ṣe ọ̀kan lára àwọn Executive Committee ni Nigerian Society of Engineers.  Kíkọ́ African Union Southern Africa Regional Office tí ó wà ní Malawi àti Summerhill Baptist Church ní ìpínlẹ̀ Èkó jẹ́ àwọn iṣẹ́ tí ó ti ṣe. Ó tún ṣiṣẹ́ lórí pro bono tí wọ́n kọ́ ṣìkejì.

 Ètò Ẹ̀kọ́ rẹ̀ 
Ilé ẹ̀kọ́ gíga ní òkè òkun ni ó lọ. Níbi tí ó tí ń ṣiṣẹ́ láti rán ara ẹ̀ lọ ilé-ìwé nígbà tí àwọn òbí rẹ̀ ò rówó ránṣẹ́ si nítorí àwọn ìdojúkọ kan. Ó wà ní New York University fún ìgbà díè kí ó tó gba ìsọdá sí Columbia University níbi tí ó ti kẹ́kọ̀ọ́ nípa Electrical Engineering. Civil Engineering ni ó padà ṣe nígbà tí wọ́n sọ fún pé Civil Engineering nìyí ní ilẹ̀ Áfíríkà.

Nígbà tí ó yí ohun tí ó ń kọ́ ní Ifásitì náà sí Civil Engineering, ó já sí pé Adetiba nìkan ni ọmọ orílẹ̀-èdè Nàìjíríà àti aláwọ̀ dúdú tí ó ń kọ́ ẹ̀kọ́ náà. Ó tẹ̀ síwájú láti gboyè Master's Degree ní Cornell University.

Ní ọdún 2017, ó fojú hàn lórí ètò kan tí ọmọ rẹ̀ Kemi gbé kalẹ̀ tí ń jẹ́ "King Women". Ó dara pọ̀ mọ́ àwọn King Women mìíràn bí i Chigul, Taiwo Ajai-Lycett, TY Bello àti Tara Durotoye

 Àwọn Ìtọ́kasí